ચારેક માસ અગાઉ તેઓએ એક બહેનના ગળામાંથી સોનાની ચેઈન તોડી હતી ઉપરાંત એક ભૈયાજીના મકાનમાંથી છ એક મહિના અગાઉ સોનાની બુટ્ટીઓ અને ચાંદીની પાયલની ચોરી કરી હતી. સાતેક માસ અગાઉ તેના ત્રણ સાગરિતો સાથે કાગળના ત્રણ બંડલ લઈ છેતરપિંડી કરવા તેઓ નીકળ્યા હતાં. પરંતુ સુરત રેલ્વે સ્ટેશન પર તેઓ ઝડપાઈ ગયા હતાં. આરોપીએ અન્ય ચેઈન સ્નેચિંગ અને ઘરફોડ ચોરીઓ પણ કરી હોવાનું કબૂલ્યું હતું. પોલીસે અન્ય કઈ કઈ જગ્યાએ ઘરફોડ, ચેઈન સ્નેચિંગ અને છેતરપિંડી કરી છે તેની પૂછપરછ શરૂ કરી છે.